Mąʼiiłtsooí yázhí

éí naaldlooshii daʼalghałígíí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó tʼéiyá hólǫ́; Eʼeʼaahjí W.B.A. dóó Náhookǫsjí  hiná (áko éí Diné Bikéyahdi hólǫ́). Ndaʼałkaahí dóó ééʼdeetįįhii éí "Vulpes macrotis" deiłníigo dayózhí.
Díí mąʼiiłtsooí éí ndahóółtseiigóó dóó haltsooítah naaghá; tsʼah dóó díkʼǫ́ǫ́zhí naazkaadgi éí tʼóó ahayóí. Nááná éí kin dah naashjaaʼíigi ałdóʼ naaghá, áádóó éí tłʼéeʼgo dóó hííłchʼįʼgo naagháa łeh.

Ánoolinígíí
Mąʼiiłtsooí yázhí éí tʼóó 12–20di asdzoh áníłnééz; 3.5–6 dahidídloʼ áníłdáás łeh; bitseeʼ éí neeznáadi asdzoh áníłnééz. Bijaaʼ éí ntsaa; bitsʼíís éí łibá dóó łitsxogo naashchʼąąʼ; bikʼos dóó biteeldę́ę́ʼ éí łigaii.

Chʼiyą́
Mąʼiiłtsooí yázhí éí nahatʼeʼii dóó gałbáhí dóó dlǫ́ǫ́ʼ haalzheehgo naaghá. Nááná éí naʼashǫ́ʼii dóó tsídii yázhí yilghał dóó chʼosh yildeeł. Azhą́ alghałgo naagháa łeh ndi, łahda hosh dóó tsin bineestʼąʼ yiłchozh ałdóʼ.